
    REPUBLIKA HRVATSKA 
OPĆINSKI SUD U VUKOVARU
 Vukovar, Županijska ul. br. 31
 Poslovni broj: Ovr Ob-9/2024-17

U   I M E   R E P U B L I K E   H R V A T S K E
R J E Š E NJ E

Općinski sud u Vukovaru, po sucu pojedincu Sanji Vrabec-Vrančić, u ovršnopravnoj stvari ovrhovoditelja maloljetnog D. Č., OIB … i maloljetne P. Č., OIB.., koje zastupa majka i zakonska zastupnica D. B., OIB …, svi iz N… i koje zastupa punomoćnica H. Č., odvjetnica u V., protiv ovršenika R. Č.iz O…, OIB…, sada u R. Nj…, radi ovrhe na nekretnini ovršenika, izvan ročišta, 28. rujna 2026., 

r i j e š i o j e

Obustavlja se ovrha u ovom ovršnom predmetu. 

Obrazloženje
1.Rješenjem o ovrsi na temelju ovršne isprave Poslovni broj: Ovr Ob-9/2024-4 od 28. srpnja 2025. određena je, po prijedlogu ovrhovoditelja, ovrha na nekretninama u vlasništvu ovršenika. 

2. Podneskom od 23. rujna 2026. ovrhovoditelji su povukli prijedlog za ovrhu u ovoj pravnoj stvari. 

3. Čl. 36. Ovršnog zakona (Narodne novine br. 112/12, 25/13, 93/14, 55/16, 73/17, 131/20, 114/22, dalje u tekstu OZ) određeno je da ovrhovoditelj može tijekom postupka, bez pristanka ovršenika, povući u cijelosti ili djelomice prijedlog za ovrhu (st. 1), te da će u slučaju iz st. 1. toga članka sud obustaviti ovrhu (st. 2). 

4. Budući da su ovrhovoditelji povukli prijedlog za ovrhu, valjalo je primjenom odredbe čl. 36. obustaviti ovrhu na nekretninama u ovoj ovršno-pravnoj stvari, kako je i odlučeno izreci ovoga rješenja. 
U Vukovaru 28. rujna 2026.
                                                                                                     Sudac: 
Sanja Vrabec-Vrančić v.r.



 	Uputa o pravnom lijeku: 
Protiv ovoga rješenja može se podnijeti žalba u roku od 8 (osam) dana računajući od dana primitka otpravka ovog rješenja. Žalba se podnosi županijskom sudu kao drugostupanjskom, putem ovoga suda, pisano u tri istovjetna primjerka.
 	Dostavna naredba: 
1. Ovrhovoditeljima po punomoćniku. 
2. Ovršeniku. 

